[{"text_idx": "#000000", "text": "Mundu berri bat guztiontzat: elkarteen bizipoza bideo eta abestien bitartez"}, {"text_idx": "#000002", "text": "Egitasmoaren aurkezpenaz haratago Bizipozaren sarearen baitan elkartzen diren elkarte, eragile eta familien lana nabarmentzeko balio izan zuen beste behin ekitaldiak."}, {"text_idx": "#000003", "text": "Bizipozak, ikusgarritasuna, ahotsa eta presentzia eman die elkarte hauei azken urteetan eta larunbatean aurkeztutako egitasmo hau adibide bat besterik ez da. Urteak daramatzagu guraso.eus egitasmoan Bizipoza elkarteari esker, lehen ezagutzen ez genituen errealitateak ezagutzen, familia eta guraso askoren behar eta ilusioen berri izaten eta egiten den lanari aurpegia jartzen."}, {"text_idx": "#000004", "text": "Joxe Mari Agirretxe eta Amaia Elizondo, Bizipoza elkarteko talde eragileko kideak izan ziren ekitaldia aurkeztu eta bideratu zutenak, humorea ez zen falta izan ez eta eskertza eta egindako lana balioan jartzea ere; elkarteen helburuak, egitasmoaren ekoizpenaren nondik norakoak, elkarteen eta euskal sortzaileen arteko elkarlana..."}, {"text_idx": "#000006", "text": "Bizipozako elkarte bakoitzak euskal sortzaileekin elkarlanean sortutako kantu eta bideoklip guztiak ikusi ahal izango dira beraien webgunean. Astero joango dira bideo berri bat publiko eginez eta jada bi elkarteen bideok dauzkagu ikusgai. Agipase eta Ndank-NdanK elkarteenak ain zuzen ere."}, {"text_idx": "#000007", "text": "Iruzkinik ez \"Mundu berri bat guztiontzat: elkarteen bizipoza bideo eta abestien bitartez\""}]